Myös biosidi- ja kasvinsuojeluainevalmisteista tulee tehdä kemikaali-ilmoitus tekovelvoitteessa olevien kriteerien täyttyessä, sen yrityksen toimesta, joka on velvollinen tekemään kemikaali-ilmoituksen.
Ensimmäinen suomalaisen Y-tunnuksen omaava yritys kemikaalin toimitusketjussa on velvollinen tekemään kemikaali-ilmoituksen Suomen markkinoille saattamastaan kemikaalista. Tämä yritys ei välttämättä ole biosidi- tai kasvinsuojeluainevalmisteen luvanhaltija, vaan Suomeen maahantuoja.
Kemikaali-ilmoituksen tekovelvoite noudattaa käyttöturvallisuustiedotteen laatimisvelvoitetta. Kemikaali-ilmoitus on tehtävä, jos käyttöturvallisuustiedote on toimitettava pakollisesti tai pyydettäessä REACH-artiklan 31 mukaisesti tai CLP-asetuksen liitteen I mukaisesti.